Diari Oficial de la Generalitat Valenciana


Sumari del DOGV 229, del 21-02-1985 (1985/803977)

ORDRE de la Conselleria d'Economia i Hisenda, de 31 de gener de 1985, per la qual s'acorda l'adquisició per la Generalitat Valenciana de dos habitatges agrupables en una sola unitat residencial, situats a Alcoi (Alacant), passatge Rigobert Albors, núm. 1-3r. portes 11 i 12.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   229

Data del DOGV
:   21-02-1985

Secció del DOGV
:   ALTRES DISPOSICIONS

Número del document
:   1985/803977


Data del document
:   31-01-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economia i Hisenda, de 31 de gener de 1985, per la qual s'acorda l'adquisició per la Generalitat Valenciana de dos habitatges agrupables en una sola unitat residencial, situats a Alcoi (Alacant), passatge Rigobert Albors, núm. 1-3er, portes 11 i 12.  
Vists les circumstàncies concurrents, com ara la necessitat urgent que té la Generalitat Valenciana d'adquirir locals per a la ubicació i el desplegament de les competències pròpies de la Direcció General de Serveis Socials de la Conselleria de Sanitat, Seguretat Social i Treball, i atesa la finalitat a què van destinats, que fa molt difícil definir les circumstàncies que han de reunir els locals apropiats, com ubicació, entorn, activitats del barri, serveis comunitaris, tipus d'habitants en altres habitatges de l'immoble, etc., fan aconsellable i indispensable la compra dels habitatges que es descriuen en l'article 1.r  
En atenció d'aquests motius, segons que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu reglament, i amb la valoració tècnica prèvia oportuna i els informes del Servei de Patrimoni i de la Intervenció General,  
ORDENE:  
Article 1.r  
S'acorda l'adquisició, mitjançant contractació directa a títol onerós, i en virtut de compravenda, dels següents habitatges agrupables en una sola unitat residencial.  
Ubicada en la casa número 1 del passatge particular de l'edifici número dos i quatre del carrer Rigobert Albors d'Alcoi, amb façanes també als carrers de Didac F. Montañés i Joan Cantó. Habitatge en tercera planta alta, esquerra, mirant la façana de la casa al carrer Joan Cantó, porta onze. Té una superfície de cent vint-i-quatre metres i vint decímetres quadrats. Habitatge ubicat al mateix edifici, en tercera planta alta, dreta mirant la façana de la casa al carrer al carrer Joan Cantó, porta dotze. Té una superfície de cent sis metres, vuitanta-vuit decímetres quadrats. Té com a annex el traster número dotze, dels vint-i-dos que hi ha a les golfes, la superfície del qual és de tres metres, seixanta-cinc decímetres quadrats.  
Els dos habitatges són actualment propietat de "Construcciones Ferri, S. A.", i estan inscrites en el Registre de la Propietat d'Alcoi (Alacant), la primera al foli 44, finca número 24.999 i la segona al foli 44, finca número 25.001, ambdues del volum 765 de l'arxiu, llibre 481, de la ciutat d'Alcoi, inscripcions primeres.  
Article 2.n  
Els dos habitatges són lliures de càrregues i llogaters i al corrent dels pagaments corresponents a contribucions i impostos.  
La compra, que necessàriament es formalitzarà en escriptura pública, s'efectuarà pel preu de sis milions quatre-centes mil pessetes (6.400.000 ptes.); totes les despeses derivades de la compravenda, així com els impostos, seran abonats per les parts segons Llei.  
Article 3.r  
El Servei de Patrimoni de la Conselleria d'Economia i Hisenda realitzarà els tràmits escaients per tal de donar efectivitat al que disposa aquesta Ordre.  
València, 31 de gener de 1985.  
El Conseller d'Economia i Hisenda,  
ANTONI BIRLANGA I CASANOVA